(ஒரு பயறு வகை தானியம்) முன்பு இந்தப் பயற்றை நஞ்சை நிலங்களில் அறுவடைக்குப் பின்பு போட்டுப் பயிராக்குவது வழக்கம். ..இது பச்சைப் பயற்றைவிட உருவத்தில் சற்றுப் பெருத்தும், கறுப்பு நிறமாகவும், சுவையுடையதாகவும் இருக்கும்...பச்சைப் பயற்றுக்குப் பதிலாகப் பயன்படுத்தலாம்...இதன் இலையைப் பாகப்படிச் சமைத்து உண்பர்... இளம்காய்களைப்  பாலில் வேகவைத்துக் கடைந்து கற்கண்டு கூட்டிச் சாப்பிட கபத்தைப் போக்கி தேகத்திற்கு வலுவைக் கொடுக்கும்...பித்தம், அரோசிகம், கபம், பிரமியம், கரப்பான் ஆகிய நோய்களைக் குணப்படுத்தும் தன்மையுடையது...... புடலங்காயில் குட்டையாகவும், தடிப்பாகவுமுள்ள வகைக் காய்களைப் பன்றிப் புடலங்காய் என்று அழைப்பர்...பன்றி இறைச்சிக்கு நிகரானது எனக் கூறுவர்...இதை கூட்டமுதாகவும், பொரியலாகவும் செய்து உண்பர்...இந்தக் காய் உடலில் பலவித நோய்களை உண்டாக்கும்... உண்ணாமலிருப்பதே நலம்...உண்பதால் கரப்பான், புடை, கிரந்தி, சீதளம் ஆகியவை உண்டாகும்...மேலும் காணாக்கடி, சிலந்தி, பாம்பு முதலான நஞ்சுகள் இறங்கினாலும் மீண்டும் உடனே ஏறும்... பாகல் இலைக்கு கிருமிரோகம், திரிதோஷகோபம் ஆகியவன போகும்...பாதரச வேகம் முறியும்... இந்த இலைகளைப் புதியதாகக் கொண்டுவந்து கசக்கிப் பிழிந்த சாற்றில் குழந்தைகட்கு ஒரு தேக்கரண்டி அளவு முலைப்பாலில் கூட்டிக்கொடுக்க பேதியாகும்...சில குழந்தைகளுக்கு வாந்தியுமாகலாம்...இதனால் கிருமிகள் ஒழியும்...இந்தச் சாற்றையே பெரியவர்களுக்கும் ஒரு அவுன்ஸ் கொடுக்க சில நேரம் வாந்தியும் பின் பேதியும் ஆகும்...இதற்கு முறிவு நெய்யும் சாதமும் சேர்த்து சாப்பிடுதலே!!. இந்தச் சாற்றை உள்ளங்கால்களில் தேய்க்க எரிச்சல் அடங்கும்... வெம்பி விழாத பாகற் பழத்தினால் சுரம், பிரமேகம், இருமல், இரைப்பு, மூலம், முத்தோஷம், குஷ்டம், மலக்கிருமி இவை போகும். பாகற் பழத்தை பாகற் காயைப்போலவே பாகப்படி குழம்பு, பொரியல் செய்து உண்ணலாம்...காயை வேகவைத்து பாகப்படி வற்றலிட்டு வறுத்தும் உண்பர்...இதனால் மூலம், காமாலை,குட்டம், மண்ணிரல், கல்லீரல் குற்றங்கள் குணமாகும்...